stanford-oval/wikipedia huggingface dataset:
Turmiolan Tommi

Turmiolan Tommi (ruots. Thomas i Brännby) on raittiusvalistuksen juopotteluun lankeavan miehen varoittava esimerkkihenkilö. Turmiolan Tommi oli alun perin alkoholin vaaroista varoittava kahdeksan kuvan kuvakertomus vuodelta 1858. Piirrokset Raittiuden Seuran julkaisemaan kirjaseen teki taiteilija Alexandra Frosterus-Såltin ja painokuvat kaiversi Frans Oskar Liewendal. Alkuperäinen kertomus on unohtunut, mutta fraasi on muuttunut pelottelevaa valistusta kuvaavaksi käsitteeksi.
Turmiolan Tommin elämäkerta -vihkoa voidaan pitää Suomen ensimmäisenä sarjakuvajulkaisuna. Sen esikuvina on pidetty George Cruikshankin kuvakirjoja The Bottle (1847) ja Drunkard’s Children (1848).
Populaarimusiikissa tunnetuin viittaus Turmiolan Tommiin lienee Eppu Normaalin kappaleessa  ”Murheellisten laulujen maa”, jossa lauletaan: Hälle kohtalon koura juottaa väkijuomaa / Niin Turmiolan Tommi taas herää henkiin / Ja herrojen elkeet tarttuvat renkiin.
Turmiolan Tommin elämäkerta

(Laita hiiri kuvan päälle)
Aiheesta muualla

Kuvia tai muita tiedostoja aiheesta Turmiolan Tommi Wikimedia Commonsissa
Turmiolan Tommi - Historia (Arkistoitu – Internet Archive)
Pane hiiri kuvan päälle
Pane hiiri kuvan päälle
Trafford Leigh-Mallory

| Trafford Leigh-Mallory |
| --- | --- |

Henkilötiedot
Syntynyt: 11. heinäkuuta 1892
Kuollut: 14. marraskuuta 1944 (52 vuotta)
Sotilashenkilö
Sotilasarvo:  kenraali
Trafford Leigh-Mallory (11. heinäkuuta 1892 – 14. marraskuuta 1944) oli Britannian kuninkaallisten ilmavoimien komentaja.
Trafford syntyi Ranskan vuorilla 11. heinäkuuta 1892 ja kuoli 14. marraskuuta 1944. Ensimmäisen maailmansodan aikana hänet ylennettiin upseeriksi. Toisessa maailmansodassa Trafford liittyi RAF:ään eli Kuninkaallisiin ilmavoimiin, joita hän komensi Normandian maihinnousussa. Traffordin sotilasarvo oli ilmavoimien kenraali.
Nuoruus

Trafford Leigh-Mallory syntyi Mobberleyssa, Cheshiressa 1892. Hänen isänsä oli rehtori. Leigh-Malloryn isoveljestä George Leigh-Mallorysta tuli aikanaan tunnettu vuorikiipeilijä.
Trafford Leigh-Mallory opiskeli lakia, kunnes ensimmäinen maailmansota syttyi 1914. Hän värväytyi välittömästi jalkaväen sotilaaksi ja haavoittui hyökkäyksessä Ypresin taistelussa 1915. Toivuttuaan haavoistaan hän haki ja pääsi ilmavoimiin, jossa lensi pommitus- ja tiedustelulentoja. Vuonna 1917 hän oli ylennyt jo majuriksi ja laivueen komentajaksi. Sodan päätyttyä marraskuussa 1918 Leigh-Mallory harkitsi paluuta siviilielämään ja lakimieheksi, mutta päätti jäädä ilmavoimiin.
Toiseen maailmansotaan mennessä Leigh-Mallory oli ylennyt ilmavoimien varamarsalkaksi.
Toinen maailmansota

Vaikka Leigh-Mallorylla ei ollut suuremmin kokemusta hävittäjistä, hänen sotansa alkoi 12. hävittäjälennoston komentajana. Hän osoittautui energiseksi ja järjestelykykyiseksi organisaattoriksi. Kun taistelua Britanniasta käytiin Leigh-Mallory riitaantui ilmavoimien vara-marsalkka Keith Parkin kanssa, koska Parkin johtama 11. lennosto ei Leigh-Malloryn mukaan kyennyt suojelemaan 12. lennoston lentokenttiä. Leigh-Mallory voitti kiistan ja sai syrjäytettyä sekä Keith Parkin että Hugh Dowdingin, hävittäjätoiminnan komentajan. Hän korvasi Parkin 11. lennoston komentajana.
Britannian taistelun jälkeen Leigh-Mallory kävi hyökkäysilmasotaa Ranskan vallanneita saksalaisia vastaan. Vaikka häntä arvosteltiinkin sekä pilottien että hävittäjäkoneiden menettämisestä, ilmavoimat oppi paljon liikkumisesta ja mahdollisista taktiikoista vihollisen ilmatilassa. Leigh-Mallory johti Dieppen iskuun osallistuneita ilmaosastoja elokuussa 1942. Samana vuonna hänet ylennettiin ilmavoimien marsalkaksi. Hän toimi myös Normandian maihinnousun ilmaoperaatioiden komentajana ja sai kiitoksia ilmatuen toiminnasta muun muassa Bernard Montgomerylta.
Elokuussa 1944, kun Normandian maihinnousun taistelut olivat lähes ohi, Leigh-Mallory siirrettiin Kaakkois-Aasian ilmajoukkojen komentajaksi. Hän oli matkalla komentopaikkaansa, mutta häntä ja hänen vaimoaan kuljettanut lentokone törmäsi vuoreen huonoissa sääolosuhteissa Burmassa. Ironisena sattumana hänen tilalleen tuli Keith Park - sama mies, jonka kanssa hän oli riidellyt taistelun Britanniasta kuluessa.
Toni Hyvärinen

| Toni Hyvärinen> Henkilötiedot |
| --- | --- |
Syntynyt: 14. heinäkuuta 1988 (ikä 36) Kuopio, Suomi
Kansalaisuus:   Suomi
Jääkiekkoilija
Lempinimi:  Hyny
Pelipaikka:  oikea laitahyökkääjä
Maila:  oikea
Pituus:  183 cm
Paino:  82 kg
Pelaajaura
Pääsarjaura:  2007–2019
Seurat:  Kalevan Pallo (SML) SaPKo (Mestis) Jukurit (Mestis) KooKoo (SML)
Toni Hyvärinen (s. 14. heinäkuuta 1988 Kuopio) on suomalainen entinen jääkiekkoilija, pelipaikaltaan oikea laitahyökkääjä. Hän pelasi urallaan SM-liigaa Kalevan Pallossa ja KooKoossa yhteensä 362 runkosarjaottelua tehopistein 30+49=79 ja 29 playoff-ottelua tehopistein 2+3=5. Hyvärinen voitti KalPassa SM-pronssia vuonna 2009 ja Spengler Cupin vuonna 2018. Hän oli voittamassa myös Mikkelin Jukureissa Mestiksen mestaruutta vuonna 2013 ja hopeaa vuonna 2014. Hyväristä luonnehdittiin pelityyliltään voimahyökkääjäksi ja hän pelasi useimmiten alemmissa ketjuissa. Hyvärinen laukoi oikealta.
Pelaajauransa jälkeen Hyvärinen on toiminut SM-liigan erotuomarina.
Ura > Maajoukkueura

| Mitalit> Maa:   Suomi.Miesten jääkiekko.U-18 Junior World Cup  | Mitalit> Maa:   Suomi.Miesten jääkiekko.U-18 Junior World Cup  | Mitalit> Maa:   Suomi.Miesten jääkiekko.U-18 Junior World Cup  | Maa:   Suomi> Miesten jääkiekko. |
| --- | --- | --- | --- |
|  Pronssia | Piešťany 2005 | jääkiekko |  |
Hyvärinen pelasi U-18 Junior World Cupissa vuonna 2005, jolloin hän voitti pronssia. Yhteensä Hyvärinen on pelannut 11 poikien maaottelua.
Tyap

| Tyap> Tiedot |
| --- | --- |
Alue:   Nigeria
Puhujia:  130,000 (1993)
Kirjaimisto:  latinalainen
Kielitieteellinen luokitus
Kielikunta:  nigeriläis-kongolaiset kielet
Kieliryhmä:  atlantinkongolaiset kielet voltankongolaiset kielet benuenkongolaiset kielet
ISO 639-3:  kcg
 Ohje 
Tyap on Nigerian Kadunan osavaltiossa puhuttu nigeriläis-kongolainen kieli. Sitä puhui SIL Internationalin mukaan äidinkielenään 130,000 ihmistä vuonna 1993. Tyapin läheisin sukukieli on jju.
Tuomari

Tuomari on tuomioistuimen kokoonpanoon kuuluva henkilö, joka tuomioistuimen jäsenenä käsittelee ja ratkaisee sen käsiteltäviksi saatetut asiat. Tuomareiden toimintaa säännellään tuomioistuinlain III osassa.
Aiheesta muualla

Kuvia tai muita tiedostoja aiheesta Tuomari Wikimedia Commonsissa
Domare hakuteoksessa Uppslagsverket Finland (2012). (ruotsiksi)
Ukkosen vuosi

| Ukkosen vuosi> Roll of Thunder, Hear My Cry |
| --- | --- |

Ohjaaja:  Jack Smight
Käsikirjoittaja:  Arthur Heinemann
Perustuu:  Mildred D. Taylorin romaaniin Roll of Thunder, Hear My Cry (1976), joka on julkaistu suomeksi nimellä Ukkonen, kuule huutoni mun (1979)
Tuottaja:  Jean Anne Moore
Säveltäjä:  Fred Karlin
Kuvaaja:  Robert Hauser
Pääosat:   Claudia McNeil  Janet MacLachlan  Larry B. Scott  Charlie Briggs  Rodney King Adams 
Valmistustiedot
Valmistusmaa:  Yhdysvallat
Tuotantoyhtiö:  Tomorrow Entertainment
Ensi-ilta:  1978
Kesto:  95 minuuttia
Alkuperäiskieli:  englanti
Aiheesta muualla
IMDb 
Elonet
AllMovie
Infobox OKNimi-testi OK: 
Ukkosen vuosi (engl. Roll of Thunder, Hear My Cry) on vuonna 1978 julkaistu kolmeosainen minisarja, joka perustuu Mildred D. Taylorin romaaniin Roll of Thunder, Hear My Cry (1976), joka on julkaistu suomeksi nimellä Ukkonen, kuule huutoni mun (1979).
Sarja kertoo mustasta Loganien perheestä, ja tapahtumat sijoittuvat suuren laman vuoteen 1933. Elokuvan pääosia esittävät Claudia McNeil, Janet MacLachlan, Robert Christian, Larry B. Scott, Morgan Freeman, Roy Poole, John Cullum, Rockne Tarkington ja Rodney King Adams. Elokuvan on ohjannut Jack Smight. Elokuva oli ehdolla Emmy-palkinnon saajaksi kahdessa kategoriassa.
Aiheesta muualla

Ukkosen vuosi Internet Movie Databasessa (englanniksi)
Tuanku Abdul Rahman

| Tuanku Abdul Rahman |
| --- | --- |
 
Yang di-Pertuan Agong
Valtakausi:  31. elokuuta 1957 – 1. huhtikuuta 1960
Kruunajaiset:  2. syyskuuta 1957
Seuraaja:  Hisamuddin Alam Shah
Yang di-Pertuan Besar
Valtakausi:  3. elokuuta 1933 – 1. huhtikuuta 1960
Kruunajaiset:  25. huhtikuuta 1934
Edeltäjä:  Tuanku Muhammad Shah
Seuraaja:  Tuanku Munawir

Syntynyt:  24. elokuuta 1895 Seri Menanti, Negeri Sembilan
Kuollut:  1. huhtikuuta 1960 (64 vuotta) Kuala Lumpur
Puoliso:  Dulcie Campbell Tunku Maharun binti Tunku Mambang Tunku Kurshiah Tunku Zaidah binti Tunku Zakaria
Lapset:  Tunku Ja'afar   Tunku Abdullah   Tunku Aida   Tunku Sheilah  Tunku Munawir  Tunku Bahiyah   Tunku Shahariah    Tunku Noraida Zakia
Koko nimi:  Tunku Abdul Rahman ibni Tuanku Muhammad
Suku:  Pagaruyung
Isä:  Tuanku Muhammad Shah
Äiti:  Tunku Halija binti Tunku Muda Chik
Uskonto:  sunnalaisuus
Tuanku Abdul Rahman ibni Almarhum Tuanku Muhammad, oli Malaijan ensimmäinen kuningas ja Negeri Sembilanin sulttaani.
Malaijan liittovaltion itsenäistyttyä Yhdistyneestä kuningaskunnasta vuonna 1957, maan sulttaanineuvosto valitsi Tuanku Abdul Rahmanin maan ensimmäiseksi kuninkaaksi. Ennen valintaansa hän oli ollut Negeri Sembilanin hallitsija 24 vuotta.
Ukkonen (täsmennyssivu)

Ukkonen voi tarkoittaa:
ukkonen, sääilmiö
Ukkonen, Maj Karman albumi
Ukkonen, Jalmari Helanderin lyhytelokuva
Ukkonen, täydellinen järki, gnostilainen kirjoitus
Sukunimi

Aulis Ukkonen (1925–2021), tienrakennusopin professori
Edvard Ukkonen (1891–1941), toimittaja ja suomentaja
Emilia Ukkonen (s. 1998), jalkapalloilija
Esko Ukkonen (s. 1950), tietojenkäsittelytieteen professori
Kari Ukkonen (s. 1961), jalkapalloilija ja valmentaja
Kirsi Ukkonen (s. 1966), pesäpalloilija
Leena Ukkonen, elektroniikan ja tietotekniikan professori
Pauli Ukkonen (1938–2010), mäkihyppääjä
Saga Ukkonen (s. 2001), koripalloilija
Tiia Ukkonen (s. 1984), salibandyn pelaaja
Veikko Ukkonen (1941–2022), jääkiekkoilija ja jääkiekkotuomari.
| --- | --- |
: Tämä on täsmennyssivu, joka luettelee monimerkityksisen käsitteen eri merkitykset tai useita eri henkilöitä. Artikkelisivuja, joiden nimessä tai tekstissä lukee ”Ukkonen”, voi hakea sivunnimihaulla, laajalla sivunnimihaulla tai tekstihaulla.
Tsotýli

| Tsotýli Τσοτύλι |
| --- | --- |
 Kunnallisyksikön sijainti
 Tsotýli
 Koordinaatit: 40°15′44″N, 21°19′27″E 
Valtio:  Kreikka
Hajautetun hallinnon alue:  Epeiros jaLänsi-Makedonia
Alue:  Länsi-Makedonia
Alueyksikkö:  Kozáni
Kunta:  Vóio
Hallinto:  
 – Asutustyyppi:  kunnallisyksikkö, entinen kunta, kylä
 – Kallikrates-koodi:  140205
Väkiluku (2011):  3 417
 – Kylä­yhdys­kunta:  1 545
 – Kylä:  1 545
Aikavyöhyke:  UTC+2
 – Kesäaika:  UTC+3
Postinumero:  500 02
Suuntanumero(t):  +30-2468-xxx-xxx
Rekisterikilpi:  KZ
Infobox OKVirheellinen NIMI-arvo: 
Tsotýli (kreik. Τσοτύλι) on Kreikan kylä sekä samanniminen Vóion kunnan kunnallisyksikkö (Δημοτική Ενότητα Τσοτυλίου, Dimotikí Enótita Tsotylíou) ja entinen itsenäinen kunta. Se sijaitsee Kozánin alueyksikössä Länsi-Makedonian alueella. Koko kunnallisyksikön väkiluku on 3 417 ja varsinaisen Tsotýlin kylän väkiluku 1 545 (vuonna 2011).
Tsotýlin kylä sijaitsee linnuntietä noin 40 kilometriä länteen Kozánista. Tsotýlin kunnallisyksikkö käsittää alueen Vóion kunnan läntisissä keskiosissa. Tsotýli oli itsenäinen kunta vuoden 2010 loppuun saakka. Vuoden 2011 alussa se yhdistettiin Kallikrates-suunnitelmana tunnetun aluehallintouudistuksen myötä Vóion kunnaksi yhdessä Áskion, Neápolin, Pentálofoksen ja Siátistan kanssa, jolloin se muuttui uuden kunnan kunnallisyksiköksi.
Kunnallisyksikön osat

Tsotýlin kunnallisyksikkö muodostuu seuraavista kyläyhdyskunnista ja asutuksista:
| Kylä­yhdys­kunta | Kylä tai muu asutus | Väkiluku (2011) |
| --- | --- | --- |
| Agíasma | Achladéa | 12 |
| Agíasma | Agíasma | 3 |
| Agíasma | Ágios Theódoros | 34 |
| Agíasma | Koiládi | 3 |
| Ágioi Anárgyroi | Ágioi Anárgyroi | 37 |
| Anthochóri | Anthochóri | 98 |
| Anthochóri | Fytóki | 38 |
| Anthochóri | Paróchthi | 0 |
| Anthoúsa | Anthoúsa | 30 |
| Anthoúsa | Triáda | 12 |
| Avgerinós | Avgerinós | 236 |
| Chrysavgí | Chrysavgí | 102 |
| Dáfni | Dáfni | 31 |
| Damaskiniá | Damaskiniá | 152 |
| Dicheímarro | Dicheímarro | 50 |
| Dragasiá | Dragasiá | 50 |
| Kleisóreia | Kleisóreia | 44 |
| Koryfí | Koryfí | 70 |
| Krimíni | Krimíni | 45 |
| Liknádes | Léfki | 11 |
| Liknádes | Liknádes | 16 |
| Loukómi | Loukómi | 47 |
| Loúvri | Loúvri | 51 |
| Mórfi | Mórfi | 74 |
| Omalí | Glykokeraséa | 35 |
| Omalí | Omalí | 63 |
| Plakída | Plakída | 10 |
| Polykástano | Polykástano | 120 |
| Rodochóri | Rodochóri | 52 |
| Stavrodrómi | Stavrodrómi | 70 |
| Tsotýli | Rókastro | 0 |
| Tsotýli | Tsotýli | 1 545 |
| Vouchorína | Vouchorína | 35 |
| Vrontí | Apidéa | 33 |
| Vrontí | Lefkádi | 22 |
| Vrontí | Vrontí | 123 |
| Zóni | Zóni | 63 |
Yhteensä: 3 417
Aiheesta muualla

Kuvia tai muita tiedostoja aiheesta Tsotýli Wikimedia Commonsissa
Tuanku Syed Putra

| Tuanku Syed Putra |
| --- | --- |
 
Yang di-Pertuan Agong
Valtakausi:  21. syyskuuta 1960 – 20.syyskuuta 1965
Kruunajaiset:  4. tammikuuta 1961
Edeltäjä:  Hisamuddin Alam Shah
Seuraaja:  Ismail Nasiruddin Shah
Perlisin radža
Valtakausi:  4. joulukuuta 1945 – 16. huhtikuuta 2000
Kruunajaiset:  12. maaliskuuta 1949
Edeltäjä:  Syed Hamzah
Seuraaja:  Tuanku Syed Sirajuddin

Syntynyt:  25. marraskuuta 1920 Arau, Perlis, Siam
Kuollut:  16. huhtikuuta 2000 (79 vuotta) Kuala Lumpur, Malesia
Koko nimi:  Tuan Syed Harun Putra ibni Tuan Syed Hassan Jamalullail
Suku:  Perlisin rajah
Isä:  Tuan Syed Hassan ibni Almarhum Tuan Syed Mahmud Jamalullail
Äiti:  Che Puan Wan Teh Binti Wan Endut
Uskonto:  sunnalaisuus
Radža Sayyid Harrun Putra ibni Syed Hassan Jamalullail, oli Malesian kuningas ja Perlisin radža. Hänestä tuli Malesian kolmas kuningas edellisen hallitsijan Hisamuddinin kuoltua vuonna 1960. Putra toimi kuninkaana vuoteen 1965 asti.
Ulrikke Falch

| Ulrikke Falch> Henkilötiedot |
| --- | --- |
Syntynyt: 17. heinäkuuta 1996 (ikä 28)
Näyttelijä
Merkittävät roolit:  Vilde Hellerud Lien  Skam
Aiheesta muualla
IMDb
Ulrikke Falch (17. heinäkuuta 1996 Oslo, Norja) on norjalainen näyttelijä. Falch on tullut tunnetuksi nuortensarjasta Skam, missä hän näytteli Vilde Hellerud Lieniä. Hän on myös Norjan merkittävin kehoaktivisti. Hän harrastaa vapaa-ajallaan potkunyrkkeilyä.
Aiheesta muualla

Tsekkaa Skam-näyttelijä Ulrikke Falchin huikea Instagram – alusvaatetanssia, kaksoisleukakuvia ja feministivuohia Ylex
USS Philadelphia

USS Philadelphia voi tarkoittaa seuraavia Yhdysvaltain laivaston aluksia:
USS Philadelphia (1776), tykkivene
USS Philadelphia (1799), 36-tykkinen fregatti
USS Philadelphia (1861), siipiratasalus
USS Philadelphia (C-4), panssarikansiristeilijä
USS Philadelphia (CL-41), Brooklyn-luokan kevyt risteilijä
USS Philadelphia (SSN-690), Los Angeles -luokan ydinsukellusvene.
| --- | --- |
: Tämä on täsmennyssivu, joka luettelee monimerkityksisen käsitteen eri merkitykset tai useita eri henkilöitä. Artikkelisivuja, joiden nimessä tai tekstissä lukee ”USS Philadelphia”, voi hakea sivunnimihaulla, laajalla sivunnimihaulla tai tekstihaulla.
Tyree Washington

| Mitalit | Mitalit | Mitalit |  |
| --- | --- | --- | --- |
|  Tyree Washington |  Tyree Washington |  Tyree Washington |  |
Maa:   Yhdysvallat
Miesten yleisurheilu
| MM-kilpailut  | MM-kilpailut  | MM-kilpailut  |  |
|  Kultaa | Pariisi 2003 | 400 m |  |
|  Pronssia | Ateena 1997 | 400 m |  |
| Sisäratojen MM-kilpailut  | Sisäratojen MM-kilpailut  | Sisäratojen MM-kilpailut  |  |
|  Kultaa | Birmingham 2003 | 400 m |  |
|  Kultaa | Moskova 2006 | 4×400 m |  |
Tyree Washington (s. 28. elokuuta 1976 Riverside, Kalifornia) on entinen yhdysvaltalainen yleisurheilija, jonka päämatka oli 400 metrin juoksu.
Washington voitti Ateenan MM-kisoissa 1997 pronssia 400 metrin henkilökohtaisesta kilpailusta pronssia ajalla 44,39 ja oli mukana voittamassa 4 x 400 metrin viestijuoksussa MM-kultaa. Pitkän viestin joukkue kuitenkin hylättiin myöhemmin Antonio Pettigrew'n tunnustettua käyttäneensä dopingia. Vuonna 2003 Washington voitti maansa mestaruuden 400 metrillä, ja MM-kultaa 400 metrillä Birminghamin sisäratojen MM-kisoissa ja Pariisin ulkoratojen MM-kisoissa. Pariisin kultamitalin hän sai jälkikäteen, kun Jerome Young hylättiin dopingin käytön vuoksi. Sekä Birminghamissa että Pariisissa hän oli mukana Yhdysvaltain 4x400 metrin viestin voittaneessa joukkueessa, mutta molemmilla kerroilla joukkueet hylättiin muiden juoksijoiden dopinghylkäysten vuoksi.
Washington voitti myös IAAF:n yleisurheilufinaalin 2005 sekä 2006 Moskovan sisäratojen MM-kisoissa 4x400m viestikullan.
Washington oli mukana 4x400 metrin viestijuoksun maailmanennätyskvartetista, johon hänen lisäksi kuuluivat myös Antonio Pettigrew, Jerome Young sekä Michael Johnson. Maailmanennätys 2.54,20 juostiin New Yorkissa 22. heinäkuuta 1998. Aika kuitenkin hylättiin vuonna 2008 kun Antonio Pettigrew myönsi käyttäneensä dopingia urallaan.
Washingtonin valmentajana toimi Blackman Ihem sekä myöhemmin myös Antonio Pettigrew. Sairasteluja ja loukkaantumisia vastaan taistellut Washington ilmoitti heinäkuussa 2008 lopettavansa pitkän uransa.
Ennätykset

100 metrin juoksu: 10,41 (2005)
200 metrin juoksu: 20,09 (1999)
400 metrin juoksu: 44,28 (2001)
Aiheesta muualla

Virallinen kotisivu (englanniksi)
Miesten 400 metrin juoksun maailmanmestarit
1983: Bert Cameron |
1987: Thomas Schönlebe |
1991: Antonio Pettigrew |
1993: Michael Johnson |
1995: Michael Johnson |
1997: Michael Johnson |
1999: Michael Johnson |
2001: Avard Moncur |
2003: Tyree Washington |
2005: Jeremy Wariner |
2007: Jeremy Wariner |
2009: LaShawn Merritt |
2011: Kirani James |
2013: LaShawn Merritt |
2015: Wayde van Niekerk |
2017: Wayde van Niekerk |
2019: Steven Gardiner |
2022: Michael Norman |
2023: Antonio Watson
Tuuli Penttinen-Lampisuo

| Tuuli Penttinen-Lampisuo> Henkilötiedot |
| --- | --- |
Syntynyt: Tampere
Kansalaisuus:  Suomi
Ammatti:  Tuottaja
Puoliso:  Marko Lampisuo
Muut tiedot
Koulutus: Taiteen maisteri
Aiheesta muualla
Kotisivu
Tuuli Penttinen-Lampisuo (s. 1969 Tampere) on suomalainen tuottaja ja taidekriitikko. Hän työskentelee yhteistyössä taiteilijoiden kanssa taide- ja mediataideprojekteissa ja elokuvatuotannoissa. Penttinen-Lampisuo on kirjoittanut taiteesta säännöllisesti muun muassa Satakunnan Kansaan vuodesta 2013.
Henkilöhistoria

Penttinen-Lampisuo opiskeli piirtäjä-artesaaniksi Pirkanmaan käsi- ja taideteollisuusoppilaitoksessa (1992) ja medianomiksi (AMK) Tampereen ammattikorkeakoulussa (2002). Taiteen maisteriksi (visuaalisen kulttuurin maisteriohjelma) hän valmistui Aalto-yliopistosta (2012).
Penttinen-Lampisuo on tuottanut lukuisia taideteoksia, näyttelyitä ja hankkeita. Hän on työskennellyt muun muassa Henrietta Lehtosen, Marko Lampisuon, Ninni Korkalon ja Hanna Haaslahden kanssa. Hän on ollut mukana hoitolaitoksissa ja rakennuskohteissa toteutettavissa taideprojektekteissa. Vuonna 2021 ilmestyi Penttinen-Lampisuon toimittama, Nokia Arenan rakennusvaiheista kertova Kansi ja Areena -kirja yhteistyössä Taideosasto-työryhmän kanssa. Vuosina 2021–2023 Penttinen-Lampisuo toimii hanketuottajana MEHI – Mediataiteen historia Suomessa -hankkeessa.
2000-luvulla Penttinen-Lampisuo on työskennellyt muun muassa Satakunnan taidetoimikunnan taiteen tuottamisen läänitaiteilijana, Suomalaisen mediataiteen levityskeskus AV-arkki ry:n tuottajana (2002–2004), Turun yliopiston kulttuurituotannon tuntiopettajana, Kallo Works osk:ssa osuuskuntayrittäjänä ja AVEKissa tuotantoneuvojana. Vuosina 1994–1998 hän työskenteli taidevedostajana Grafiikanpaja Himmelblaussa.
Penttinen-Lampisuo on Suomen arvostelijain liitto SARV:n ja WIFT Finlandin jäsen, sekä Rajataide ry:n ja Galleria Rajatilan perustajajäsen.
Vuonna 2020 Penttinen-Lampisuo perusti tuotantoyhtiö Poike Production. Se on erikoistunut elokuvan ja mediataiteen tuottamiseen ja taiteen asiantuntijapalveluihin. Poike Production asiakkaita ovat muun muassa Sanoma Media ja Tampereen kaupunki, ja yhteistyökumppaneita keskeiset mediataidetoimijat Suomessa, kuten AV-arkki, Fantomatico, Testifilmi ja Suomen Mediataideverkosto. Poike Productio on Audiovisual Producers Finland APFI:n jäsen.
Aiheesta muualla

Poike Production kotisivut
Taidekritiikit Satakunnan Kansassa
Tuomaksen evankeliumi (albumi)

| Tuomaksen evankeliumi Juice Leskinen |
| --- | --- | --- |

Kokoelmalevyn tiedot
 Julkaistu: lokakuu 2003
 Tyylilaji: suomirock
 Kesto: 72.22
 Levy-yhtiö: Johanna Kustannus
Juice Leskisen muut kokoelmalevyt
| Maamme (Vårt land) 2000 | Tuomaksen evankeliumi 2003 | Kautta aikain 2 2006 |
Tuomaksen evankeliumi on laulaja Juice Leskisen uskontoaiheinen kokoelmalevy, joka ilmestyi vuonna 2003. Vanhojen kappaleiden lisäksi levy sisälsi vuonna 2003 tehdyn version kappaleesta Ekumeeninen jenkka. Kappale- "Pappi" on uusi versio Leskisen vanhasta samannimisestä demo-kappaleesta, joka on Juicen ensimmäinen koskaan äänitetty kappale.
Kappaleet

|  |
| --- | --- | --- | --- | --- | --- | --- | --- | --- | --- |
| Nro | Nimi | Kesto |  |  |  |  |  |  |  |
| 1. | Matteus, Markus, Luukas ja mä | 5.06 |  |  |  |  |  |  |  |
| 2. | Ruisrock | 3.52 |  |  |  |  |  |  |  |
| 3. | Ekumeeninen jenkka (2003) | 3.49 |  |  |  |  |  |  |  |
| 4. | Jumala | 3.09 |  |  |  |  |  |  |  |
| 5. | Kuinka jumalaa pilkataan | 2.46 |  |  |  |  |  |  |  |
| 6. | Jenkka uskonpuhdistamisesta (twist) | 2.54 |  |  |  |  |  |  |  |
| 7. | Jeesus pelastaa | 3.14 |  |  |  |  |  |  |  |
| 8. | Snadisti sadisti | 4.12 |  |  |  |  |  |  |  |
| 9. | Rakkauden ammattilainen | 3.39 |  |  |  |  |  |  |  |
| 10. | Jeesuksen mummu | 3.30 |  |  |  |  |  |  |  |
| 11. | Virsi | 4.07 |  |  |  |  |  |  |  |
| 12. | Kun Allah saapuu kaupunkiin | 3.29 |  |  |  |  |  |  |  |
| 13. | Haetarirock | 3.20 |  |  |  |  |  |  |  |
| 14. | Pappi | 4.04 |  |  |  |  |  |  |  |
| 15. | Valtatie 9 | 2.19 |  |  |  |  |  |  |  |
| 16. | Suutele, Juudas | 2.01 |  |  |  |  |  |  |  |
| 17. | Keskitysleiriin | 4.09 |  |  |  |  |  |  |  |
| 18. | Dance Allergo | 5.25 |  |  |  |  |  |  |  |
| 19. | Piru vie | 2.21 |  |  |  |  |  |  |  |
| 20. | Pyhäkoulu | 2.26 |  |  |  |  |  |  |  |
| 21. | Usko sinä vaan | 2.30 |  |  |  |  |  |  |  |
Tuanku Syed Sirajuddin

| Tuanku Syed Sirajuddin |
| --- | --- |
 
Yang di-Pertuan Agong
Valtakausi:  13. joulukuuta 2001 – 12. joulukuuta 2006
Kruunajaiset:  24. huhtikuuta 2002
Edeltäjä:  Salahuddin Abdul Aziz
Seuraaja:  Mizan Zainal Abidin
Perlisin radža
Valtakausi:  17. huhtikuuta 2000 –
Kruunajaiset:  7. toukokuuta 2001
Edeltäjä:  Tuanku Syed Putra

Syntynyt:  17. toukokuuta 1943 (ikä 81) Arau, Perlis
Puoliso:  Tuanku Tengku Fauziah
Lapset:  Tuanku Syed Faizuddin Putra Jamalullail Sharifah Fazira
Koko nimi:  Tuan Syed Sirajuddin Ibni Tuan Syed Harun Putra Jamalullail
Suku:  Perlisin rajah
Isä:  Tuanku Syed Putra
Äiti:  Tengku Budriah
Uskonto:  sunnalaisuus
Duli Yang Maha Mulia Tuanku Syed Sirajuddin ibni Almarhum Tuanku Syed Putra Jamalullail (s. 17. toukokuuta 1943) on Malesian Perlisin osavaltion hallitsija, raja ja maan entinen kuningas, eli Yang di-Pertuan Agong.
Tuanku Syed Sirajuddinista tuli Perlisin raja 17. huhtikuuta 2000, päivä sen jälkeen kun hänen isänsä Tuanku Syed Putra oli kuollut.
Sirajuddinin vuoro hallita Malesiaa tuli aiemmin kuin oli odotettu, kun kuninkaana ollut Selangorin Salahuddin Abdul Aziz kuoli kesken virkakautensa, 26. marraskuuta 2001. Hänen virkakautensa oli määrä loppua vuonna 2004. Sirajuddin astui Malesian kuninkaan virkaan 13. joulukuuta 2001 ja hänen virkakautensa päättyi 12. joulukuuta 2006.
Sirajuddinin vaimo on Tengku Fauziah binti Almarhum Tengku Abdul Rashid, arvonimeltään Raja Permaisuri Agong. Virkakautensa aikana kuningaspari teki valtiovierailun muun muassa Suomeen.
| 0 | 1 | 2 | 3 |
| --- | --- | --- | --- |
|  | Edeltäjä: Salahuddin Abdul Aziz | Yang di-Pertuan Agong, Malesian kuningas 2001–2006 | Seuraaja: Mizan Zainal Abidin |
| 0 | 1 | 2 |
| --- | --- | --- |
|  | Edeltäjä: Tuanku Syed Putra | Perlisin radža 2000–    |